कौन चुरा रहा है
झारखंडराज्य बिजली बोर्ड के अफसर सिर्फ उनकी सुनते हैं, जिनके पास पैसा या पावर है। जो इस मामले में कमजोर हैं, वैसे उपभाेक्ताओं की नहीं सुनी जाती। कमीशन नहीं देने में आनाकानी करने वाले 33 केवीए के उपभोक्ताओं को भी अफसर फूल लोड बिजली नहीं देते हैं।
ईमानदारी से काम करने वाले इंडक्शन फर्नेस के मालिकाें इतना विवश कर दिया जाता है कि उन्हें बिजली अफसरों की शर्तें मानना पड़ती है। जिस कंपनी से समय पर कमीशन नहीं पहुंचता है, वहां की बिजली जान बूझकर बाधित कर दी जाती है। आलम यह है कि 33 हजार केवीए का लोड कम कर 24 केवीए बिजली की आपूर्ति की जाती है। फिर बिजली का लोड बढ़वाने के लिए पैसा वसूला जाता है। इंडक्शन फर्नेस चालू होने के बीच बिजली कटे, इसलिए भी अफसरों की शर्तों को मानना पड़ता है। शर्तों में किसी तरह की गड़बड़ी हुई तो ब्रेकडाउन कर दिया जाता है। इधर, अफसरों के कारनामे के चलते झारखंड राज्य विद्युत बोर्ड की साख पर दाग लग रहा है। बिजली की चोरी का शह देने के साथ तरह-तरह से उपभोक्ताओं को प्रताड़ित करने के कारनामे सामने चुके हैं। इसके चलते एरिया बोर्ड से कम से कम दस बड़े उपभोक्ताओं ने कनेक्शन हटाया दिया। वे सभी निजी कंपनियों से बिजली लेने लगे। इसके चलते बोर्ड के राजस्व में कमी रही है। जेएसईबी के महाप्रबंधक केके वर्मा के अनुसार, गड़बड़ी करने वाले अधिकारियों कर्मचारियों पर नजर रखी जा रही है। दोषी लोग बख्शे नहीं जाएंगे।
कमीशन देने पर फूल लोड बिजली
बिजली चोरी करने में जहां बोर्ड के इंजीनियरों ने खूब खेल किया। छोटे कर्मचारियों ने भी बहती गंगा में हाथ साफ किया। आपरेटर का काम केवल पैनल संचालित करना है। ग्रिड से इंडक्शन फर्नेस में आपूर्ति होने वाली बिजली के कनेक्शन पर निगरानी के लिए पैनल भी लगा हुआ है। पैनल बिजली आपूर्ति की जानकारी देता है। पैनल के आंकड़ों में गड़बड़ी कर लाखों रुपए का नुकसान किया जा रहा है।
^यह सही है कि 33 केवीए का फूल लोड बिजली नहीं दी जाती है। इसका कारण तकनीकी अधिक है, 33 केवीए का कनेक्शन काफी दूर से दिया गया है। इसके चलते फूल लोड बिजली नहीं मिल पाती है। इसमें सुधार किया जाएगा। अधिकारियों और कर्मचारियों पर नजर रखी जा रही है। गड़बड़ी करने वाले बख्शे नहीं जाएंगे। केकेवर्मा, महाप्रबंधक, जेएसईबी
awa_Deva hin_Deva hin_Deva hin_Deva hin_Deva hin_Deva